كشفت الممثلة يسرا طارق أنها تعرضت للتنمر أكثر من مرة حيت قرعت شعرها من اجل دور لعباتو في فيلم “دقات القدر” ديال المخرج محمد اليونسي. يسرا طارق قالت في حوار مع موقع “القدس العربي” أن فكرة حلق الشعر كولو من أجل الدور كان اختيار فكري وجمالي، ماكانش الهدف من وراه خلق إثارة مجانية أو ضجة من والو. يسرا لي كتقدم الأخبار في القناة الأمازيغية قالت أنه الوضع ماكانش عليها ساهل خصوصا بعدما كملات التصوير ورجعات للحياة العادية، هنا فين الناس بداو كيشوفو فيها بطريقة غير عادية، حيت هاد الناس ولفو يشوفو المرأة في الصورة النمطية ديالها. وقالت يسرا طارق أن الوالد ديالها لي كيعيش في الريف طلب منها ما تجيش عندهم للدار حتى يطوال شعرها، باش ما تفضحوش في القبيلة. التخلف بعينيه. 
عايشين مع المتخلفين.. يسرا طارق: تعرضت للتنمر حيت قرعت شعري ففيلم.. وبابا قال لي ما تجيش عندي حتى يطوال ليك الشعر 